Lolland-Falsters Stifts-Tidende, 1846-09-19
Jndenlandske Efterretninger. "Berl. T., meddeler følgende interessante udførlige Beretning om Hs. M. Kongens Reise fra Föhr til Pløn, dateret Plön, den 14de Septbr.: Hs. Maj. Kongen afreiste Torsdagen den 10de d. M. om Morgenen Kl. 7. fra Föhr og begav sig over Bredstedt til Slesvig, hvor Hs. Majestæt indtraf om Eftermiddagen Kl. 5 1/2. Overalt paa hele Reisen fandt den fuldkomneste Orden og Rolighed Sted. Paa Gottorf Slot modtoges Hs. Maj. af en stor Deel der forsamlede Embedsmænd m. fl. deels fra Byen Slesvig deels fra Omegnen. Henimod Kl. 9 om Aftenen samlede sig en Deel Pøbel paa Gaderne og udbragte for Overretsadvocat Beseler og de afgaaede Regjeringsraader et Hoch, hvorimod man i Forbigaaende slog nogle Ruder ind hos Overretsadvocat Schulz, som antages for Forfatter til en Adresse af modsat Jndhold som den neumünsterske, og ligeledes hos en Toldembedsmand, hvis Huus sandsynligviis vilde være blevet ødelagt, hvis ikke en militair Commando hurtig havde forhindret det. Et paatænkt Pereat for den nye Regjerings-Præsident, Kammerherre Scheel, afværgedes ved dennes uforsagte Fremtræden midt i den forsamlede Mængde og hans Opfordring til de Tilstedeværende, at træde frem, hvis man havde Noget, som man ønskede at foredrage for ham, hvorefter den hele Forsamling roligen og, som det synes, beskæmmet trak sig tilbage og vandrede videre. Paa Veien, som fører forbi Slottet, hørtes ogsaa nogen Piben og Husen, men ved det Militaires Ankomst adspredtes Pøbelen strax, og siden forblev Roligheden aldeles uforstyrret. Hs. Maj. har befalet en stræng Undersøgelse af disse Uordener, for at Ophavsmændenne til samme alvorligen kunne blive anseete. Den følgende Dag lod Hs. Majestæt de i Slesvig garnisonerende Tropper defilere forbi Slottet, yttrede sin allerhøieste Tilfredshed med Troppernes fortræffelige Holdning og bevilgede dem som et Beviis paa sin Tilfredshed dobbelt Lønning for denne Dag; derefter toges det 1ste Dragonregiments Hospital og Stalde, Domkirken, som for Tiden underkastes en Hovedreparation for den kongelige Kasses Regning, Hospitalet for Sindssvage m.v. i Øiesyn. Om Middagen var stort Taffel paa Gottorf, efterat Hs. Maj. forud havde givet private Audientser til dem, som dertil meldte sig, og efter Taffelet begav Allerhøistsamme sig til Louisenlund. Om Aftenen behagede det Hs. Maj. efter Jndbydelse at drikke Thee hos Kammerherre Scheel, som i denne Anledning havde arrangeret et Ball, hvori et meget talrigt Selskab deeltog i den muntreste og gladeste Stemning. Den hele Dag og Aften viste der sig ikke mindste Spor til nogen Uorden. Da Hs. Maj. den følgende Formiddag Kl. 10 forlod Slesvig, var Byens Magistrat og de deputerede Borgere opstillede ved Udkjørselen, af Byen, hvor Borgemesteren fremtraadte og udbad sig endnu engang at maatte bevidne Hs. Majestæt den ubegrændsede Ærbødighed, som Magistraten nærede for Allerhøistsamme, og at udtale deres inderligste og oprigtigste Beklagelse over de Uordener, som en Deel af den laveste Pøbel havde gjort sig skyldig i, og som af alle retsindige Borgere betragtedes med den dybeste Jndignation, hvorfor man ogsaa burde frembære den Bøn, at at Hs. Maj. ikke vilde tilregne Borgerne, hvad enkelte vildledte Almuesfolk maatte have forbrudt, men snart igjen beære Byen med sin allerhøieste Nærværelse. Hs. Majestæt svarede hertil, at Allerhøistsammes Bestræbelse stedse var at handle retfærdigt, han vilde derfor vist ikke lade de Uskyldige undgjælde med de Skyldige, men han vilde heller ikke undlade mod disse at gaae frem med den Alvvor og den Strænghed, som han skyldte sin egen Værdighed og Borgernes Sikkerhed; han fordrede derfor en stræng Undersøgelse af de forefaldne Uordener og alvorlig Straf for Ophavsmændenne til samme, idet han paa ingen Maade vilde taale saadanne Optrin, hvorved man tilsidesatte den Agtelse, man skyldte Kongen, og bragte den offentlige Sikkerhed i Fare, han vilde haabe, at der snart vilde vise sig en bedre Aand i Slesvig, og da, men heller ikke før, vilde han gjerne igjen besøge Byen. Paa Veien til Rendsborg saavelsom ved Modtagelsen der fandt den største Orden og Rolighed Sted. Efterat Hs. Maj. var aftraadt i Gouvernementshuuset, inspicerede han strax tilfods den hele paa Paradepladsen opstillede Garnison og lod samme defilere forbi sig, hvorefter Hs. Majestæt med lydelig og klangfuld Stemme henvendte følgende Ord til Tropperne: "Det glæder mig at see mig omgiven af saa skjønne og herlige Tropper, J ere mine brave Soldater, jeg sætter min Tillid til Eders Troskab. Leve den fjerde Jnfanteri-Brigade, leve det andet Artilleri-Regiment, Tropperne udbrøde derpaa i et begeistret og ofte gjentaget Hurraraab for Hs. Maj. Ogsaa disse Tropper bevilgedes dobbelt Lønning, og Underofficerernes Koner tilstodes, under Mændenes Fraværelse ved den forestaaende Leir, den Understøttelse, som ellers kun tilkommer dem, naar Mændene ere paa Marschen udenfor Landet. For at overholde det imod Afholdelsen af en Folkeforsamling i Nortorgivne Forbud, blev en Bataillon Jnfanteri og en Escadron Dragoner beordrede derhen. Hs. Maj. indtog derefter en Frokost, hvortil de første tilstedeværende civile og militaire Embedsmænd vare tilsagte, og begav sig Kl. 3 1/2 til Jernbanen, hvor en stor Mængde Menneskeer havde forsamlet sig. Veien fra Rendsborg til Neumünster tilbage lagdes i 32 Minuter. Ogsaa i Neumünser herskede fuldkommen Orden og Rolighed blandt den der forsamlede betydelige Folkemasse. Man gjentog atter den allerede paa Föhr af en Deputation fremsatte Bøn om GrevBrockdorffs Gjenindsættelse i sit Embede, hvilket Hs. Maj imidlertid kort og bestemt afslog. Paa Veien fra Neumünster til Kiel ledsagedes Hs. Majestæt gjennem hvert District af en stor Deel Bønder tilhest, der paa det Utvetydigste lagde deres Hengivenhed for Allerhøistsamme for Dagen. Ved Ankomsten til Amtet Plön modtoges Hs. Maj. af en stor Deel Bønder med Fakler, og flere af de Huse og Gaarde, som passeredes, efterat det var blevet mørkt, vare illuminerede, ligesom hele Byen Plön ogsaa var almindelig illumineret. Ankomsten hertil var Løverdag Aften Kl. 8. Jgaar bivaanede Hs. Maj., som befinder sig i bedste Velgaaende efter Reisen, den offentlige Gudstjeneste i Kirken. Jblandt de Personer, som derefter meldte sig til Audients, var ogsaa Klosterprovst Grev Reventlow i Preetz, men af den jourhavende Adjutant blev det ham tilkjendegivet, at Hs. Majestæt hverken ønskede at see ham eller nogen af de andre Medlemmer af den sidste holsteenske Stænderforsamling, som havde forladt Forsamlingen. Jdag aflægger Hs. Maj. et Besog paa Panker hos Hs. kgl. Høihed Landgrevinden og Hs. Durchlauchtighed Landgrev Wilhelm af Hessen."